Pūteliai

Pūteliai – kaimas Biržų rajono savivaldybėje, 2 km į šiaurės vakarus nuo Kvetkų, Nemunėlio kairiajame krante, Biržų girios pietiniame pakraštyje. Pro kaimą teka Senupio upelis.

Istorija

Pūteliai Ukmergės pavieto Panemunio dvaro inventorių dokumentuose pirmą kartą paminėti 1609 m. 1765 m. rugsėjo mėn. Pandėlio parapijos gėralų mokesčių mokėtojų sąraše minima, kad Pūteliuose buvo smuklė. 1923 m. kaime buvo 3 ūkiai. 1959–1975 m. Kvetkų tarybinio ūkio, 1975–1992 m. Kraštų tarybinio ūkio gyvenvietė.

Gyventojai 

Kaime gimė:
 mokytojas, mokyklų inspektorius Jonas Vilemas (1900–1941).

Šaltiniai 

Biržų rajono savivaldybės gyvenvietės